แห่จองเหรียญที่ระลึก ในพระราชพิธี ถวายพระเพลิง พระบรมศพร.9
เหรียญเงินหมด ภายในวันเดียว,ล้นหลามทุกที่ วันแรกของการเปิดจองเหรียญที่ระลึก งานพระราชพิธีถวายพระ เพลิงพระบรมศพในหลวงรัชกาลที่ 9 ประชาชนทั่วประเทศแห่จองเหรียญกันคึกคัก บางแห่งมาปักหลักรอตั้งแต่กลางดึก ด้าน พชร อธิบดีกรมธนารักษ์ มั่นใจยอดผลิตเหรียญเพียงพอกับความต้องการของประชาชนอย่างแน่นอน,วันแรกของการเปิดจองเหรียญที่ระลึกในโอกาสการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ผ่านสาขาของธนาคารพาณิชย์ ทั่วประเทศ และที่กรมธนารักษ์ กระทรวงการคลัง เมื่อวันที่ 22 ส.ค. ปรากฏว่า ได้รับความสนใจจากประชาชนแห่เข้ามาต่อคิวจองเหรียญที่ระลึกฯกันล้นหลาม โดยที่ธนาคารกรุงไทย สำนักงานใหญ่ ซอยนานา ผู้สื่อข่าวรายงานว่า มีประชาชนมารอคิวจองซื้อเหรียญที่ระลึกฯ ตั้งแต่ก่อนธนาคารเปิดทำการในเวลา 08.30 น.ซึ่งเจ้าหน้าที่ของธนาคารได้แจกบัตรคิวลอตแรก 430 คิว จากนั้นเปิดให้ประชาชนที่ได้รับบัตรคิวต่อคิวชำระเงินค่าจองเหรียญที่ระลึกฯ และเมื่อบัตรคิวลอตแรกชำระเงินแล้วเสร็จ ธนาคารได้เปิดให้ประชาชนที่สนใจเข้าจองซื้อ ตลอดทั้งวันมีประชาชนสนใจจองซื้อประมาณ 600 คิว,ส่วนที่ ธนาคารกรุงเทพ สำนักงานใหญ่ สีลม มีประชาชนสนใจมาต่อคิวจองซื้อเหรียญที่ระลึกฯ เป็นจำนวนมาก โดยตลอดทั้งวันมีประชาชนจองซื้อ 1,200 คน ด้านธนาคารไทยพาณิชย์ สำนักงานใหญ่ รัชโยธิน แจกบัตรคิวให้ประชาชนที่สนใจจองซื้อเหรียญที่ระลึกฯเป็นจำนวนมากเช่นเดียวกัน โดยธนาคารแจกบัตรคิวไปจำนวน 700 คิว,ทั้งนี้ จากการเปิดเผยของ นายพชร อนันตศิลป์ อธิบดีกรมธนารักษ์ ว่า จากการที่กรมธนารักษ์เปิดให้ประชาชนจองเหรียญที่ระลึกในโอกาสการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ที่กรมธนารักษ์ กระทรวงการคลัง และสาขาของธนาคารพาณิชย์และธนาคารเฉพาะกิจของรัฐทั้ง 19 แห่งทั่วประเทศ ตั้งแต่วันที่ 22 ส.ค.นั้น ได้รับรายงานว่า ที่กรมธนารักษ์ กระทรวงการคลัง มีประชาชนเดินทางมาเข้าคิวตั้งแต่เวลา 21.00 น. ของวันที่ 21 ส.ค. และในช่วงเช้าเวลา 05.00 น. ของวันที่ 22 ส.ค. มีประชาชนเข้าคิวแล้วกว่า 200 คน โดยตลอดทั้งวันกรมธนารักษ์แจกบัตรคิวไปแล้ว 400 ใบ,ส่วนสิทธิ์ในการจองเหรียญฯนั้น นายพชร กล่าวว่า ประชาชนที่ได้รับบัตรคิวแล้วมีสิทธิ์ซื้อเหรียญที่ระลึก 4 ประเภท ได้แก่ 1.เหรียญที่ระลึกทองคำ ราคาเหรียญละ 50,000 บาท ได้สิทธิ์จองคนละ 1 เหรียญ 2.เหรียญที่ระลึกเงิน ราคาเหรียญละ 2,000 บาท ได้สิทธิ์จองคนละ 2 เหรียญ 3.เหรียญที่ระลึกทองแดงรมดำพ่นทราย ราคาเหรียญละ 3,000 บาท ได้สิทธิ์จองคนละ 1 เหรียญ และ 4.เหรียญ,ที่ระลึกคิวโปรนิกเกิล ราคาเหรียญละ 100 บาท โดยเฉพาะเหรียญที่ระลึกทองแดงรมดำพ่นทราย ราคาเหรียญละ 3,000 บาท ต้องจองที่กรมธนารักษ์ และธนารักษ์จังหวัดเท่านั้น,อธิบดีกรมธนารักษ์ กล่าวอีกว่า อย่างไรก็ตาม เพื่ออำนวยความสะดวกให้แก่ประชาชน กรมธนารักษ์อนุญาตให้ประชาชน 1 คน รับสิทธิ์จองเหรียญได้ 3 สิทธิ์ โดยต้องนำบัตรประชาชนตัวจริง 3 ใบมาแสดงต่อเจ้าหน้าที่ และการใช้สิทธิ์ดังกล่าวสามารถใช้ได้เพียงครั้งแรกครั้งเดียวเท่านั้น ส่วนประชาชนที่จองเหรียญได้ผ่านธนาคาร 19 แห่งทุกสาขาทั่วประเทศ กรมธนารักษ์ไม่ได้บังคับว่าต้องนำบัตรประชาชนมาแสดงทั้ง 3 คน แต่คนที่ยืนเข้าคิวต้องมีบัตรประชาชนตัวจริงมาแสดงด้วยเท่านั้น,สำหรับยอดจองเหรียญในวันแรก ที่กรมธนารักษ์ นายพชรระบุว่า จนถึงเวลา 14.30 น. มีการจองเหรียญทองคำ 49,000 เหรียญ เหรียญเงิน 270,000 เหรียญ เหรียญทองแดงรมดำพ่นทราย 12,000 เหรียญ และเหรียญคิวโปรนิกเกิล 2 ล้านเหรียญ ซึ่งคาดว่าปริมาณเหรียญที่กรมธนารักษ์เตรียมไว้จะเพียงพอกับความต้องการของประชาชนอย่างแน่นอน โดยกรมธนารักษ์เปิดให้จองตั้งแต่วันที่ 22 ส.ค. จนถึงวันที่ 30 ก.ย.2560 และสามารถรับเหรียญที่ระลึกได้ในเดือน ม.ค.2561,ต่อมาในช่วงค่ำ นายพชร อนันตศิลป์ อธิบดีกรมธนารักษ์ เปิดเผยยอดการจองเหรียญในวันแรก (22 ส.ค.) ว่าได้รับรายงานจากกรมธนารักษ์ ณ เวลา 17.46 น. มีการจองเหรียญทองคำ 11,190 เหรียญ จากจำนวนผลิตทั้งหมด 99,999 เหรียญ เหรียญเงิน มียอดจองทั้งสิ้น 399,999 เหรียญ เต็มยอดการผลิตที่ได้รับพระราชทานอนุญาต เหรียญทองแดงรมดำพ่นทราย 4,972 เหรียญ จากยอดการผลิตทั้งหมด 39,999 เหรียญ และเหรียญคิวโปรนิกเกิล 26,450,000 เหรียญ จากยอดการผลิตทั้งหมด 39,999,999 เหรียญ นอกจากนี้ วันที่ 23 ส.ค. กรมธนารักษ์ ที่กระทรวงการคลังจะปิดรับจองเหรียญที่ระลึกฯ เป็นการชั่วคราวเนื่องจากจะต้องขอเคลียร์ยอดจองตกค้างจากวันแรกที่มีมากกว่า 474 คิว ให้หมดก่อน และหลังจากนั้นจะแจ้งให้ทราบต่อไป ส่วนการจองผ่านธนาคารพาณิชย์ทั้ง 19 แห่งทั่วประเทศยังเปิดให้จองตามปกติ,นายพชรกล่าวอีกว่า จากกระแสความนิยมเหรียญที่มีเข้ามาอย่างมากมาย ทำให้ฝ่ายบริหารของกรมธนารักษ์รู้สึกตกใจเป็นอย่างมาก เพราะไม่เคยคิดว่า ยอดการผลิตเหรียญเงินจำนวน 399,999 เหรียญจะหมดลงภายในระยะเวลารวดเร็ว ก่อนเวลาปิดทำการของธนาคารพาณิชย์ อย่างไรก็ตาม ตนจะรายงานเรื่องดังกล่าวให้กระทรวงการคลังรับทราบเพื่อร่วมกับพิจารณาเรื่องดังกล่าว เนื่องจากการผลิตเหรียญต้องรับพระราชทานอนุญาต
ล้นหลามทุกที่ วันแรกของการเปิดจองเหรียญที่ระลึก งานพระราชพิธีถวายพระ เพลิงพระบรมศพในหลวงรัชกาลที่ 9 ประชาชนทั่วประเทศแห่จองเหรียญกันคึกคัก
ข่าวหน้า1,จองเหรียญที่ระลึก,ธนาคารพาณิชย์,ธนาคารกรุงเทพ,พชร อนันตศิลป์